Vi er en familie med to voksne og to tenåringer. Leiligheten hadde soverom med nydelig utsikt fra sengen, og stuen hadde sovesofa med god plass til to. Selve leiligheten lå sentralt plassert i Trastevere, og det var lett å gå til alle Romas attraksjoner. I tillegg lå leiligheten midt i en attraksjon (Trastevere). Verten hadde laget oversiktlige sider med tips om alt fra spisesteder til severdigheter, samt nødnumre og andre praktikaliteter. Leiligheten i seg selv var utrolig smakfull, og det var rent og hyggelig, oppredde senger da vi kom - og en kald flaske med vann stod klar i kjøleskapet. Vi brukte takterrassen til hyggelige frokoster, og kjøkkenkarnappet med utsikt mot domen til Peters kirken var vår datters favoritt som leseplass. Vi anbefaler leiligheten på det varmeste!